Żona ta' Interess Xeniku u Storiku ta' Huanglong

Iż-Żona ta' Interess Xeniku u Storiku ta' Huanglong jew fil-qosor Huanglong (biċ-Ċiniż simplifikat: 黄龙; biċ-Ċiniż tradizzjonali: 黃龍; bil-Pinjin: Huánglóng; litteralment "dragun isfar") tinsab fin-naħa tan-Nofsinhar tal-katina muntanjuża ta' Minshan, 370 kilometru (230 mil) fil-Majjistral it-Tramuntana tal-belt kapitali reġjonali ta' Chengdu, iċ-Ċina. Din iż-żona hija magħrufa għall-vaski kkuluriti tat-travertina ffurmati bid-depożiti tal-kalċit, speċjalment f'Huanglonggou (Kanal tad-Dragun l-Isfar), kif ukoll għal diversità ta' ekosistemi forestali, qċaċet miksijin bil-borra, kaskati u fawwariet termali. Huanglong tospita wkoll bosta speċijiet fil-periklu ta' estinzjoni, fosthom il-panda ġganteska u x-xadina dehbija ta' Sichuan. Barra minn hekk, fiż-żona ġiet skoperta popolazzjoni kbira tal-ispeċi ta' orkidea endemika Cypripedium plectrochilum.Li, P.; Luo, Y.; Bernhardt, P.; Kou, Y.; Perner, H. (27 February 2008). "Pollination of Cypripedium plectrochilum (Orchidaceae) by Lasioglossum spp. (Halictidae): the roles of generalist attractants versus restrictive floral architecture". Plant Biology. 10 (2): 220–230. Iż-Żona ta' Interess Xeniku u Storiku ta' Huanglong tniżżlet fil-lista tas-Siti ta' Wirt Dinji tal-UNESCO fl-1992 bis-saħħa tal-formazzjonijiet straordinarji tat-travertina, il-kaskati u l-formazzjonijiet tal-ġebla tal-ġir, kif ukoll il-vaski u l-lagi mtarrġa tat-travertina li huma kklassifikati bħala fost l-aqwa tliet eżempji fid-dinja.

 Deskrizzjoni 
ħolqa=https://en.wikipedia.org/wiki/File:HuangLong_World_Heritage_Natural_Site.png|400x400px|HuangLong World Heritage Natural Site
ħolqa=https://en.wikipedia.org/wiki/File:1_huanglong_aerial_pano_2023.jpg|daqsminuri|Veduta mill-ajru tal-Vaski ta' Zhengyan.
Diversi avvenimenti ripetuti ta' glaċjazzjoni, l-istruttura unika tat-terren, il-formazzjoni tat-tufa, l-istratum tal-blat tal-aċidu karboniku, u l-kundizzjonijiet klimatiċi bħad-dawl tax-xemx alpin-Artiku ħolqu dan il-pajsaġġ tat-travertina famuż mad-dinja kollha. Huanglong tkopri erja ta' 700 km2 f'altitudni ta' bejn 1,700 metru u 5,588 metru. Iż-żoni xeniċi ewlenin jinkludu:

 il-Wied ta' Huanglong (biċ-Ċiniż: 黄龙沟);
 il-Fondoq ta' Danyun (biċ-Ċiniż: 丹云峽; litteralment "fondoq tas-sħab aħmar"): kanjon fond iktar minn 1,000 metru; il-borra li ddub mill-Muntanja Xuebaoding fil-qrib tinżel ġo dan il-kanjon u tipprovdi l-biċċa l-kbira tal-ilma fir-reġjun;
 il-Wied ta' Muni (biċ-Ċiniż: 牟尼沟);
 Xuebaoding (biċ-Ċiniż: 雪宝顶; litteralment "quċċata tat-teżor tal-borra") – 5,588 metru (18,333 pied); l-ogħla quċċata fil-Muntanji Min;
 il-Katina Muntanjuża ta' Xueshan (biċ-Ċiniż: 雪山梁; litteralment "il-katina muntanjuża tal-borra") – 4,007 metru (13,146 pied); l-ogħla punt fit-triq mill-Ajruport ta' Jiuhuang sal-Wied ta' Huanglong;
 il-Blata tal-Istilla Ħamra (biċ-Ċiniż: 红星岩);
 Sigou (biċ-Ċiniż: 四沟; litteralment "ir-raba' kanal").

 Wied ta' Huanglong 
It-tul totali tat-travertina fil-Wied ta' Huanglong huwa ta' 3.6 kilometru u huwa maħsub li għandu għamla ta' dragun dehbi enormi jserrep qalb il-muntanji miksijin bil-borra tal-wied. Il-pajsaġġi prinċipali huma x-xtut tat-travertina, il-vaski kkuluriti u l-kaskati u l-għerien tat-travertina. Il-korp tal-ilma prinċipali jibda mit-tempju Buddist/ta' Benbo tal-qedem fil-quċċata tal-wied u jintemm fil-Vaska tal-Merħba fit-Tramuntana, b'tul ta' 2.5 kilometri u b'wisa' ta' 30–170 metru. Il-kuluri tal-ilma ta' Huanglong jinkludu sfumaturi ta' isfar, aħdar, ikħal u kannella.
ħolqa=|daqsminuri|550x550px|Mappa taż-Żona ta' Interess Xeniku u Storiku ta' Huanglong.|nofs

 Sit ta' Wirt Dinji 
Iż-Żona ta' Interess Xeniku u Storiku ta' Huanglong ġiet iddeżinjata bħala Sit ta' Wirt Dinji tal-UNESCO fl-1992.

Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (vii) "Post fejn iseħħu fenomeni naturali tal-għaġeb jew fejn hemm żoni ta' ġmiel naturali u ta' importanza estetika eċċezzjonali".

 Attrazzjonijiet 
NruŻoni xeniċi fil-Wied ta' HuanglongAltitudni mil-livell tal-baħarRimarkiRitratt1Vaski tal-Merħba (biċ-Ċiniż: 迎宾池)3,230 metru350 vaskaħolqa=https://en.wikipedia.org/wiki/File:%E9%BB%83%E9%BE%8D-%E8%BF%8E%E8%B3%93%E6%B1%A0.JPG|170x170px2Kaskata Stupenda li Ttir (biċ-Ċiniż: 飛瀑流輝)3,245 metrugħolja 14-il metru u wiesgħa 68 metruħolqa=https://en.wikipedia.org/wiki/File:HuangLong_2002-09-12_53.jpg|170x170px3Vaska ta' Lianyan (biċ-Ċiniż: 瀲灩湖)3,251 metruerja ta' 2,000 metru kwadruħolqa=https://en.wikipedia.org/wiki/File:%E9%BB%83%E9%BE%8D-%E7%80%B2%E7%81%A9%E6%B9%96.jpg|170x170px4Kaskata li Ttir fuq Pjattaforma tal-Lotus (biċ-Ċiniż: 蓮台飛瀑)3,260 metrugħolja 45 metru u wiesgħa 19-il metruħolqa=https://en.wikipedia.org/wiki/File:%E9%BB%83%E9%BE%8D-%E8%93%AE%E5%8F%B0%E9%A3%9B%E7%80%91.JPG|170x170px5Għar tal-Ħasil (biċ-Ċiniż: 洗身洞)3,280 metrugħoli 10 metri u wiesa' 40 metruħolqa=https://en.wikipedia.org/wiki/File:%E9%BB%83%E9%BE%8D-%E6%B4%97%E8%BA%AB%E6%B4%9E.JPG|170x170px6Xatt tar-Ramel Dehbi (biċ-Ċiniż: 金沙鋪地)3,305 metrutwil 1,300 metruħolqa=https://en.wikipedia.org/wiki/File:%E9%BB%83%E9%BE%8D-%E9%87%91%E6%B2%99%E9%8B%AA%E5%9C%B0.JPG|170x170px7Seba' Mili ta' Ramel Dehbi (biċ-Ċiniż: 七里金沙)3,400 metruħolqa=https://en.wikipedia.org/wiki/File:%E9%BB%83%E9%BE%8D-%E4%B8%83%E9%87%8C%E9%87%91%E6%B2%99.JPG|170x170px8Vaska tal-Bonsaj (biċ-Ċiniż: 盆景池)3,320 metru330 vaskaħolqa=https://en.wikipedia.org/wiki/File:1_huanglong_2011.jpg|170x170px9Għadira Mera (biċ-Ċiniż: 明鏡倒映池)3,400 metrufiha 180 vaskaħolqa=https://en.wikipedia.org/wiki/File:%E9%BB%83%E9%BE%8D-%E6%98%8E%E9%8F%A1%E5%80%92%E6%98%A0%E6%B1%A0.JPG|170x170px10Għadira ta' Azalea (biċ-Ċiniż:  娑蘿映彩池)3,415-il metrufiha 400 vaskaħolqa=https://en.wikipedia.org/wiki/File:%E9%BB%83%E9%BE%8D-%E5%A8%91%E8%98%BF%E6%98%A0%E5%BD%A9%E6%B1%A0.JPG|170x170px11Għadira Tleqq (biċ-Ċiniż: 爭豔池)3,414-il metrufiha 658 vaskaħolqa=https://en.wikipedia.org/wiki/File:1_huanglong_2.jpg|170x170px12Tempju Nofsani ta' Huanglong (biċ-Ċiniż: 黃龍中寺)3,470 metruħolqa=https://en.wikipedia.org/wiki/File:Huanglong_middle_temple.jpg|170x170px13Tempju tal-Qedem ta' Huanglong (biċ-Ċiniż: 黃龍古寺)3,568 metruħolqa=https://en.wikipedia.org/wiki/File:Huanglong_ancient_temple.jpg|170x170px14Għadira b'Bosta Kuluri (biċ-Ċiniż: 五彩池)3,576 metrufiha 693 vaskaħolqa=https://en.wikipedia.org/wiki/File:%E9%BB%83%E9%BE%8D-%E4%BA%94%E5%BD%A9%E6%B1%A0.JPG|170x170px

 Gallerija 

 Referenzi 

Kategorija:Siti ta' Wirt Dinji Naturali
Kategorija:Ġeoloġija
Kategorija:Ċina
Kategorija:Parks Nazzjonali
Kategorija:Siti ta' Wirt Dinji fiċ-Ċina